BRIAN "HEAD" WELCH (muzician): Când realizezi...
magnitudinea libertății, fiind iertat de așa lucruri întunecate...
pentru că cei cărora li s-a iertat mult, iubesc mult - asta a spus Iisus
și asta s-a întâmplat, știi...
Așa că, dacă mi-ai fi spus toate astea înainte de a-L întâlni pe Iisus
aș fi spus că e prea frumos să fie adevărat, că ești nebun,
că e un basm, aș fi râs de tine.
Dar Iisus, prin harul Său, mi-a arătat că este real.
În perioada de vârf a dependenței mele, cum arăta o zi pe atunci era doar:
mă trezeam, poate uneori chiar stăteam treaz toată noaptea
pentru că luam metamfetamină tot timpul...
dar încercam să dorm puțin pentru că trebuia să performez.
Am făcut asta peste tot în lume și apoi am rămas fără metamfetamină în Europa.
Printr-un serviciu poștal am primit opt bile de metamfetamină
ascunse în niște lumânări, pentru că nu vroiam să trec prin sevraj,
iar acela a fost unul dintre cele mai rele momente din viața mea,
când mi-am zis: "Trebuie să mă schimb".
Calitatea vieții mele în acel moment era foarte scăzută.
Eram confuz, pentru că întotdeauna mă vedeam ca pe acest copil care...
am crescut împreună cu prietenii mei în Bakersfield, California,
la doar două ore spre Nord de Los Angeles,
și nu era [un loc] privit cu ochi buni, era numit "subsuoara Californiei",
iar eu mă întrebam: "cum am ajuns eu până aici?"
și mereu îmi aminteam cine fusesem.
Așa că trăiam zi de zi ca un star rock, amintindu-mi cine am fost,
fiind și un star rock în acel moment, dar o coajă de ființă umană în același timp.
Și nu prea înțelegeam de ce sunt așa de nefericit când am primit atâtea
"binecuvântări" și atâtea lucruri favorabile mi s-au întâmplat...
Așa că eram foarte confuz și când eram "treaz" pentru câteva săptămâni sau luni
la rând, nu mă plăceam pe mine însumi și parcă un nor întunecat mă cuprindea.
Așa că îmi era frică să fiu "treaz" căci nu-mi plăcea "norul", așa că eram blocat.
Vreau să spun că a vorbi despre Hristos înseamnă a vorbi despre faptul că
suntem ca într-o cușcă și Dumnezeu rupe lanțurile,
Iisus rupe lanțurile și ne descuie cușca.
Eram literalmente într-o închisoare în mintea mea,
fie că eram drogat sau beat, fie că eram treaz și eram în depresie,
eram ca și blocat, mergând înainte și înapoi.
Și apoi, când L-am întâlnit pe Iisus și I-am dat o șansă să-mi arate
că El este real, cerându-I: "Arată-mi că ești real",
lanțurile acelea... auzi asta tot timpul, dar de fapt e adevărat, e ca și cum
lanțurile s-au rupt și închisoarea s-a deschis și am ieșit
și mi-am găsit mulțumirea, am găsit pacea și acel nor nu mai putea veni după mine.
A revenit mai târziu sub diferite forme,
dar Iisus l-a îndepărtat pentru suficient timp ca să pot vedea că El este
real și astfel, doar știind că El este real, am știut că puteam să lupt pentru
înfrânarea mea [de la alcool și droguri] cu ajutorul Lui și apoi să merg cu El.
Așa cum făcusem turnee pe droguri și îmi trimiteam droguri mie însumi
în toată lumea,
știam că [acum] voi merge cu Iisus și voi elibera oameni cu ajutorul Lui
în toată lumea.
Cred că cel mai mare lucru pentru mine,
care m-a făcut să-mi schimb viața într-un mod atât de dramatic,
încât până și mama mea s-a speriat,
pentru că, deși eram un petrecăreț și știa că ceva era în neregulă cu mine,
acum am o luasem pe calea opusă și eram mereu: "Iisus, Iisus!"
și ea era speriată de mine, adică și de acest nou eu.
Dar treaba era... era manifestarea prezenței Sale, a vieții Sale,
a propriei Sale ființe.
El ne atinge, ne atinge spiritual și Se revelează pe Sine.
Și Iisus a spus că "dacă Mă iubeşte cineva, şi Tatăl Meu îl va iubi",
Și de asemenea, a mai spus că oricui Îl iubește, El i se va manifesta.
O spune chiar în Sf. Evanghelia după Ioan, cap. 14, cred.
Și deci este o descoperire a lui Hristos.
Și toată lumea este inclusă, toată lumea are șansa de a alege să-L iubească.
Iar a-L iubi pe El înseamnă a spune:
"Nu mai vreau să mă încred în viața mea, vreau să mă încred în Tine
și vreau să-Ți dau Ție viața mea".
Este prin credință. Credința Îi place lui Dumnezeu, se spune în Scripturi.
Și odată ce am făcut asta, El și-a manifestat dragostea Sa față de mine,
iertarea Sa.
O, Doamne, nici nu știți cât de mult...
Nu voi spune niciodată aici unele lucruri pe care le-am făcut
și pentru care aveam nevoie să fiu iertat pentru că sunt prea întunecate.
Iar El m-a iertat de toate acele lucruri.
Când realizezi magnitudinea libertății, fiind iertat de așa lucruri întunecate...
pentru că cei cărora li s-a iertat mult, iubesc mult - asta a spus Iisus,
și asta s-a întâmplat, știți.
Așa că, dacă mi-ai fi spus toate astea înainte de a-L întâlni pe Iisus,
aș fi spus că e prea frumos să fie adevărat, că ești nebun, că e un basm.
Aș fi râs de tine.
Dar Iisus, prin harul Său, mi-a arătat că El este real.
Oricine privește asta, ar putea face chiar acum un lucru practic
pentru a face acel pas spre Dumnezeu, și anume să închidă ochii chiar acum,
să se concentreze asupra prezenței lui Iisus (El e omniprezent, e peste tot)
și să își verse inima către El.
Deschide-ți inima chiar acum și varsă-ți inima către El.
Orice ar fi, fie că e vorba de o depresie sau de o suferință,
fie că e vorba de o dependență,
fie că simți că ai primit cărți oribile în viața ta
și ești supărat pe Dumnezeu, dacă există un Dumnezeu,
dacă ești supărat și ai întrebări,
aș spune să-ți torni inima pe deplin către El și să fii sincer cu El
și să-I ceri pur și simplu să-ți arate că El este real.
M-am întâlnit cu un tip cu care am vorbit în urmă cu câteva săptămâni
și a spus mulțimii:
"Provocați-L pe Dumnezeu, îndrăzniți să Îl provocați să vă arate că El este real!"
Și îmi place asta, pentru că e ca și cum Dumnezeu iubește curajul, îndrăzneala.
El nu vrea mici rugăciuni religioase, El vrea pasiune autentică... și uneori...
Îmi place și folosesc cuvântul a provoca, a îndrăzni. [Acel tip] zicea:
"Doamne, arată-mi că ești real, voi face asta dacă îmi arăți că ești real".
Lui Dumnezeu îi place să facă asta, Îi place să se arate.
Lui Iisus, îi place să se manifeste, să își manifeste prezența,
pentru că nu ar fi spus-o în Scripturi dacă nu era așa.
La TBN, misiunea noastră este să folosim toate mijloacele disponibile
pentru a ajunge la cât mai multe persoane și familii
cu Evanghelia lui Isus Hristos, care schimbă vieți.
Vă mulțumim că ne ajutați să facem ca Evanghelia harului
să ajungă în întreaga lume.
Fără voi nu am putea face asta.
Dumnezeu să vă binecuvânteze!